Ολυμπιακός Βόλου (καλαθοσφαίριση γυναικών)

Ο Α.Σ. Ολυμπιακός Βόλου 1937 είναι ελληνικό αθλητικό σωματείο που δραστηριοποιείται στην πόλη του Βόλου, στη Μαγνησία, όπου και βρίσκονται οι έδρες των τμημάτων του. Επίσημο έτος ίδρυσής του είναι το 1937 και αγωνίζεται με χρώματα το κόκκινο και το λευκό. Στο εμβλημά του απεικονίζεται ένας δαφνοστεφανωμένος έφηβος

Έδρα όλων των τμημάτων καλαθοσφαίρισης του Ολυμπιακού αποτελεί το Κλειστό Γυμναστήριο του Ε.Α.Κ. Βόλου, χωρητικότητας 1.200 θεατών, στην περιοχή της Νέας Δημητριάδας. Η γυναικεία ομάδα καλαθοσφαίρισης, που είναι ενεργή από το 1971, αποτελεί νομικά ένα από τα ερασιτεχνικά τμήματα του συλλόγου.

 Ιστορική αναδρομή 
 Συμμετοχές στο Πανελλήνιο Πρωτάθλημα (Δεκαετία '70) 
Από το 1973 στην περιοχή της Θεσσαλίας ξεκίνησαν να λειτουργούν δύο Τοπικές Επιτροπές Καλαθοσφαίρισης, μία για τη Μαγνησία με έδρα το Βόλο και μία για την Κεντροδυτική Θεσσαλία με έδρα τη Λάρισα. Ο Ολυμπιακός Βόλου τυπικά υπαγόταν στην πρώτη.«Ένωση Σωματείων Καλαθοσφαίρισης Θεσσαλίας», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Ήταν, ωστόσο, μέσω του Πρωταθλήματος Θεσσαλονίκης, που συμμετείχε για τρεις συνεχόμενες χρονιές στο γυναικείο Πανελλήνιο Πρωτάθλημα: τον Οκτώβριο του 1975, το Σεπτέμβριο του 1976 και τον Ιούλιο του 1977.Ηλεκτρονικό Αρχείο της εφημερίδας «Αθλητική Ηχώ». Στις τρεις αυτές διοργανώσεις συμμετείχαν κάθε φορά 5 ομάδες που αναμετρήθηκαν μεταξύ τους από μία φορά. Ο Ολυμπιακός Βόλου δεν κατάφερε να πετύχει καμία νίκη, τερματίζοντας και στις τρεις περιστάσεις στην 5η και τελευταία θέση με 4 ήττες παθητικό.

Η επόμενη χρονιά, 1977–78, αποτελεί σταθμό στην ιστορία του συλλόγου, αλλά και του θεσσαλικού μπάσκετ ευρύτερα, καθώς ο Ολυμπιακός κατέκτησε το Πανελλήνιο Πρωτάθλημα με προπονητή τον Τάκη Παπουτσή.«Πρωταθλητές Α1 Εθνικής Γυναικών», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Ανέβηκε σαν «Άρτεμις», θα παίξει στην Α1 σαν «Ολυμπιακός Βόλου»!», άρθρο στον ιστότοπο WePlayBall.gr, 29 Ιουλίου 2009. Το επίτευγμα είναι μοναδικό για τα χρονικά της Μαγνησίας αφού ακόμη και σήμερα αυτή η ομάδα είναι η μοναδική βολιώτικη που έφτασε σε κατάκτηση πανελληνίου πρωταθλήματος σε οποιοδήποτε ομαδικό σπορ. Παίκτριες της ομάδας τη χρονιά αυτή ήταν οι: Μαρίνα Πανταζή, Πόπη Σταμάτη, Πόπη Παρασχάκη, Ελένη Καθηνιώτη, Γιούλα Σακκελαροπούλου, Αγγελική Βούρου, Άντρη Παυλίδου, Σοφία Χαδουλού, Σέβη Χριστοδούλου, Εύη Μάργαρη και Πετρούλα Παπανικολάου.

Στις 2 και 9 Νοεμβρίου 1978 ο Ολυμπιακός Βόλου αγωνίστηκε για πρώτη φορά σε ευρωπαϊκή διασυλλογική διοργάνωση της FIBA Europe και συγκεκριμένα στην προκριματική φάση του «European Cup for Women's Champion Clubs». Έδωσε δύο παιχνίδια απέναντι στην ισραηλινή Ελιτζούρ Τελ Αβιβ, χάνοντας διαδοχικά στο προάστιο Χολόν του Τελ Αβίβ με σκορ 128-38 και στο Βόλο με σκορ 57-117.«A.O. Ethnikos Olympiakos: Team History», πληροφορίες στον επίσημο ιστότοπο της FIBA Europe. «Elitzur Tel-Aviv / 02.11.1978 / Ethnikos Olimpiakos», πληροφορίες στον επίσημο ιστότοπο της FIBA Europe. «Ethnikos Olimpiakos / 09.11.1978 / Elitzur Tel-Aviv», πληροφορίες στον επίσημο ιστότοπο της FIBA Europe. 

 Πρώιμες επιτυχίες στη Θεσσαλία (Δεκαετία '80) 
Το τμήμα γυναικείας καλαθοσφαίρισης του Ολυμπιακού Βόλου συμμετείχε στα τοπικά πρωταθλήματα της Ε.Σ.ΚA. Θεσσαλίας από την εποχή της ίδρυσής της. Μάλιστα κατά την πρώτη χρονιά που διοργανώθηκαν αγώνες υπό την εποπτεία της, το 1981–82, τόσο το ανδρικό τμήμα όσο και το γυναικείο τμήμα κατέκτησαν το Πρωτάθλημα Α΄ Κατηγορίας Ε.Σ.ΚA.Θ. Κατά τα πρώτα εκείνα χρόνια της Ένωσης ο Ολυμπιακός Βόλου κυριάρχησε στο θεσσαλικό γυναικείο μπάσκετ επαναλαμβάνοντας το ίδιο επίτευγμα για ακόμη πέντε περιόδους: 1982–831985–861986–871987–881988–89.

Ενδιάμεσα, έλαβε χώρα το ντεμπούτο του στην Α΄ Εθνική Κατηγορία την αγωνιστική περίοδο 1987–88. Τον τίτλο του Πρωταθλητή Ελλάδος (τον οποίο κατέκτησε τελικά ο Σπόρτιγκ) διεκδίκησαν 12 ομάδες. Έχοντας συλλέξει 8 νίκες και 14 ήττες, η ομάδα του Βόλου κατέλαβε τη 10η θέση στην τελική κατάταξη και υποβιβάστηκε.Ηλεκτρονικό Αρχείο της εφημερίδας «Αθλητική Ηχώ», φύλλο Δευτέρας 28 Μαρτίου 1988, σελίδα 4.

 Περίοδος μέγιστης ακμής (Δεκαετία '90) 
Η δεκαετία του 1990 ήταν και η επιφανέστερη στη μέχρι σήμερα ιστορία του Ολυμπιακού Βόλου. Στη διάρκειά της έπαιξε σταθερά στην κορυφαία κατηγορία, είχε ευρωπαϊκές συμμετοχές σε δύο διαφορετικά έτη και αγωνίστηκε σε Τελικό Κυπέλλου Ελλάδος.

Την αγωνιστική περίοδο 1990–91 ο Ολυμπιακός ήταν η μία από τις 12 συνολικά ομάδες που διεκδίκησαν τον τίτλο του Πρωταθλητή Ελλάδος. Ολοκληρώνοντας τις αγωνιστικές του υποχρεώσεις στην 11η θέση της βαθμολογίας, με 4 νίκες και 18 ήττες απολογισμό, γνώρισε τον υποβιβασμό.

Την επόμενη χρονιά, 1991–92, αγωνίστηκε στο δεύτερο τη τάξει τότε Πρωτάθλημα, αυτό της Β΄ Εθνικής. Η παραμονή του Ολυμπιακού σε αυτό αποδείχθηκε σύντομη, καθώς κατέκτησε την κορυφή του τελικού βαθμολογικού πίνακα.«Πρωταθλητές Β' Εθνικής Κατηγορίας», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Την αγωνιστική περίοδο 1992–93 επέστρεψε στην Α΄ Εθνική, η οποία στο μεταξύ παρουσίαζε αυξημένη δυσκολία εφόσον οι ομάδες της ανέρχονταν πλέον σε 14. Ο Ολυμπιακός πήγε αρκετά καλά συλλέγοντας 14 νίκες και 12 αγώνες. Ισοβάθμισε με την ομάδα του Παγκρατίου, βάσει, όμως, των μεταξύ τους αποτελεσμάτων κατετάγη υψηλότερα από αυτήν και συγκεκριμένα στην 7η θέση της τελικής βαθμολογίας.

Η επόμενη περίοδος, 1993–94, ήταν από τις επιφανέστερες και ιστορικότερες για τον Ολυμπιακό Βόλου καθώς αναδείχθηκε Δευτεραθλητής Ελλάδος.Ηλεκτρονικό Αρχείο της εφημερίδας «Αθλητική Ηχώ», φύλλο 18 Απριλίου 1994, σελίδα 11. Απέναντι σε 13 αντιπάλους συγκέντρωσε 18 νίκες και 8 ήττες. Αξιοσημείωτα ήταν η μοναδική ομάδα που νίκησε τον Πρωταθλητή Σπόρτιγκ, που έχασε μετά από 44 σερί νίκες στο Κλειστό Γυμναστήριο του Βόλου. Προπονητές της ομάδας τότε ήταν η Ελένη Παπαθανασίου και ο Γιώργος Δεληκούρας με γυμναστή τον Κώστα Ξενοκώστα και μεγάλα αστέρια τις Πέπη Σατραζέμη (αρχηγός), Κατερίνα Γιαννούλη, Όλγα Έβκοβα, Σμίλια Ρατζέλοβιτς, Έφη Χατζηγιάννη, Ρένα Γεωργιτσάκη, Ελένη Στεφανίδου, Λίλα Θώδη, Γιάννα Δημητρίου, Βάσω Ρηγούλια, Ειρήνη Καρανίκα και Αθηνά Σαράντη. Οι Πέπη Σατραζέμη, Κατερίνα Γιαννούλη, Λίλα Θώδη, Γιάννα Δημητρίου είχαν κληθεί και στις εθνικές μας ομάδες. Το ΕΑΚ του Βόλου γνώριζε μέρες δόξας και κάθε Κυριακή πλημμύριζε από φιλάθλους, γεγονός πρωτόγνωρο και μοναδικό για τα δεδομένα του γυναικείου μπάσκετ. Αναμφίβολα, ήταν η πιο δυνατή έδρα του πρωταθλήματος.

Χάρις στην επιτυχία αυτή, ο Ολυμπιακός Βόλου έλαβε το φθινόπωρο του 1994 το δεύτερο ευρωπαϊκό του εισιτήριο, αυτή τη φορά για τη δεύτερη τη τάξει διοργάνωση, εκείνη του «European Cup Liliana Ronchetti». Στη διοργάνωση αυτή, όπου αγωνίστηκε με την επωνυμία A.O. Ethnikos Olympiakos, ξεπέρασε επιτυχώς δύο Προκριματικούς Γύρους, αποκλείοντας διαδοχικά τη σλοβένικη Odeja-Marmor (49-87 νίκη εκτός, 84-46 νίκη εντός) και την ουγγρική DKSK BorsodChem (71-70 νίκη εντός, 80-80 εκτός).«A.O. Ethnikos Olympiakos: Rochetti Cup 1994-1995 Schedule and Results», πληροφορίες στον επίσημο ιστότοπο της FIBA Europe.  Στη συνέχεια αγωνίστηκε στη «Φάση των 16», αντιμετωπίζοντας σε Όμιλο την ισπανική Κάχα Ρουράλ (79-86 ήττα εντός, 89-51 ήττα εκτός), ιταλική Ιζάμπ Ένερτζι (49-85 ήττα εντός, 77-54 ήττα εκτός) και τη γαλλική Ταρμπ (87-69 ήττα εντός, 61-95 ήττα εκτός). Στο σημείο αυτό ολοκληρώθηκε η πορεία του Ολυμπιακού στο θεσμό.

Σε ό,τι αφορά το εγχώριο Πρωτάθλημα Ελλάδος της περιόδου 1994–95, η ομάδα συγκέντρωσε 17 νίκες και 9 ήττες. Αποτέλεσμα ήταν η κατάληψη της επίσης αξιοσημείωτης 3ης θέσης (σε σύνολο 14 ομάδων). Παρατηρήθηκε ισοβαθμία με τον Απόλλωνα Καλαμαριάς, ωστόσο η ομάδα της Θεσσαλίας τοποθετήθηκε υψηλότερα βάσει των μεταξύ τους αποτελεσμάτων. Η ομάδα του Βόλου έγραψε ιστορία και πραγματοποίησε μέχρι και σήμερα τις μεγαλύτερες επιτυχίες στην ιστορία του θεσσαλικού μπάσκετ.

Το Σεπτέμβριο του 1995 ο Ολυμπιακός Βόλου πήρε μέρος για δεύτερη συνεχόμενη χρονιά στο «Ronchetti Cup», ωστόσο έδωσε μόλις δύο παιχνίδια στα πλαίσια των προκριματικών και συγκεκριμένα απέναντι στη γερμανική Sportclub με έδρα την πόλη Όσναμπρικ. Εκτός έδρας γνώρισε την ήττα με σκορ 77-63, ενώ στο Βόλο επικράτησε με σκορ 66-58. Ωστόσο, επειδή δεν κάλυψε τη διαφορά του πρώτου αγώνα, η πορεία του τερματίστηκε στο σημείο αυτό.«A.O. Ethnikos Olympiakos: Rochetti Cup 1995-1996 Schedule and Results», πληροφορίες στον επίσημο ιστότοπο της FIBA Europe. 

Επιπλέον, τον επόμενο μήνα αγωνίστηκε για πρώτη φορά στην ιστορία του στο νεοσύστατο θεσμό του γυναικείου Κυπέλλου Ελλάδος, ξεκινώντας απευθείας από την 1η Αγωνιστική της Β΄ Φάσης. Υπέκυψε στην πίεση του Αστέρα Εξαρχείων με σκορ 66-69 και αποκλείστηκε από τη συνέχεια.

Στο Πρωτάθλημα της Α΄ Εθνικής τη χρονιά 1995–96 η ομάδα δεν διέγραψε την καλή πορεία των προηγούμενων ετών. Αντίθετα στον τελικό βαθμολογικό πίνακα βρέθηκε στη 12η θέση σε σύνολο 14 ομάδων, πάνω, όμως, από τη ζώνη του υποβιβασμού.Ηλεκτρονικό Αρχείο της εφημερίδας «Αθλητική Ηχώ», φύλλο 6 Μαΐου 1996, σελίδα 19. Ο απολογισμός της περιόδου ήταν 9 νίκες και 17 ήττες, ενώ παρατηρήθηκε τριπλή ισοβαθμία μεταξύ του Ολυμπιακού, του Θριάμβου Αθηνών και του Αστέρα Εξαρχείων.

Την επόμενη αγωνιστική περίοδο, 1996–97, η ομάδα του Βόλου βελτιώθηκε, ολοκληρώνοντας τις αγωνιστικές της υποχρεώσεις στην 8η θέση της τελικής βαθμολογίας, χωρίς να κινδυνέψει η παραμονή της στην Κατηγορία.Περιοδικό «Το Τρίποντο», 26 Απριλίου 1997, σελ. 68-71. Συγκέντρωσε 12 νίκες και 14 ήττες, όσες και ο Ηρακλής Θεσσαλονίκης, βάσει, όμως, των επόμενων κριτηρίων κατάταξης τοποθετήθηκε μία θέση χαμηλότερα από αυτόν. Παρόλο που δεν διακρίθηκε στο Πρωτάθλημα, στο θεσμό του Κυπελλου ο Ολυμπιακός Βόλου πραγματοποίησε την καλύτερη μέχρι σήμερα εμφάνιση της ιστορίας του. Αρχικά απέκλεισε στη 2η Αγωνιστική της Β΄ Φάσης την Αγία Παρασκευή με σκορ 75-62. Στη «Φάση των 8» ξεπέρασε το εμπόδιο του Ηρακλή με σκορ 72-62, ενώ στους Ημιτελικούς επικράτησε του Γ.Α.Σ. Κομοτηνή με σκορ 75-69. Στις 9 Απριλίου 1997 ο Ολυμπιακός Βόλου έλαβε μέρος στο Μεγάλο Τελικό του Κυπέλλου Ελλάδος που διοργανώθηκε στην Κατερίνη.«Τελικός Κυπέλλου Ελλάδος 1997», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Εκεί έχασε για ένα καλάθι το τρόπαιο από τον Απόλλωνα Καλαμαριάς, με το παιχνίδια να λήγει 57-55. Προπονητής ήταν τη χρονιά αυτή ο παλαιός καλαθοσφαιριστής Αντώνης Μυριτζής και παίκτριες οι Έβκοβα, Γκαντ, Καποσούζη, Λαχανά, Γιαννοπούλου, Θώδη, Τσαμπούρη.

Την αγωνιστική περίοδο 1997–98 έλαβε χώρα μεγάλη αναδιοργάνωση των κατηγοριών, με την Α΄ Εθνική να παραδίδει τη σκυτάλη στην Α1 Εθνική και τις ομάδες του κορυφαίου Πρωταθλήματος να μειώνονται σε 12 στον αριθμό.Ηλεκτρονικό Αρχείο της εφημερίδας «Αθλητική Ηχώ», φύλλο 6 Απριλίου 1998, σελίδα 30. Στο πλαίσιο αυτό, ο Ολυμπιακός συγκέντρωσε 8 νίκες και 14 ήττες χωρίς να προκύψει ισοβαθμία. Στην τελική βαθμολογική κατάταξη τοποθετήθηκε στην 9η θέση. Σε ό,τι αφορά το Κύπελλο Ελλάδος, η ομάδα του Βόλου ξεκίνησε απευθείας στη «Φάση των 16» όπου και αποκλείστηκε με σκορ 101-63 από το Σπόρτιγκ.

Την επόμενη χρονιά, 1998–99, έγινε φανερό πως ο σύλλογος έκλεινε έναν μεγάλο κύκλο και παρουσίαζε σημεία κόπωσης. Στην τελική βαθμολογική κατάταξη βρέθηκε στη 12η και τελευταία θέση, έχοντας συλλέξει μόλις 4 νίκες σε 22 αγώνες. Στη διοργάνωση του Κυπέλλου, ξεκίνησε όπως και την προηγούμενη περίοδο στη «Φάση των 16», για να ηττηθεί άμεσα με σκορ 74-50 από τον Ηρακλή.

Την αγωνιστική περίοδο 1999–00 το σωματείο του Βόλου δήλωσε συμμετοχή για πρώτη φορά στην Α2 Εθνική Κατηγορία, με το κακό του πρόσωπο, εντούτοις, να επιμένει. Και πάλι το αποτέλεσμα της χρονιάς ήταν 4 νίκες και 18 ήττες, με την ομάδα να καταλαμβάνει για δεύτερη συνεχόμενη χρονιά τη 12η και τελευταία θέση (η κατηγορία τότε διοργανωνόταν με έναν Όμιλο). Στο θεσμό του Κυπέλλου ο Ολυμπιακός ηττήθηκε στην πρεμιέρα από τον Α.Μ.Π.Σ. Προποντίς με σκορ 77-36.

Την επόμενη χρονιά, 2000–01, η ομάδα συμμετείχε στην κλήρωση της Β΄ Εθνικής Κατηγορίας, ωστόσο τελικά η διοίκηση του Ερασιτέχνη Ολυμπιακού Βόλου αποφάσισε το 2000 τη διάλυση του γυναικείου τμήματος καλαθοσφαίρισης.

 Αναβίωση της ομάδας (2009–σήμερα) 
Ωστόσο, το καλοκαίρι του 2009, μια έτερη βολιώτικη ομάδα, ο Α.Π.Σ. Άρτεμις Βόλου έλαβε το πράσινο φως από την Ελληνική Ομοσπονδία Καλαθοσφαίρισης για συμμετοχή στην Α1 Εθνική Κατηγορία Γυναικών. Μετά από μια σειρά φιλόδοξων μεταγραφών η Άρτεμις ξεκίνησε επαφές με τον Ερασιτέχνη Ολυμπιακό Βόλου ώστε να απορροφηθεί από αυτόν και να κατέβει στην κορυφαία κατηγορία με την ονομασία του ιστορικού συλλόγου, δηλαδή «Ολυμπιακός Α.Γ.Σ. Βόλου 1937».

Τον Οκτώβριο του 2010 ο Ολυμπιακός πραγματοποίησε την επανεμφάνισή του στο Κύπελλο Ελλάδος, στα πλαίσια του οποίου αγωνίστηκε με τον Αίαντα Ευόσμου στη Β΄ Φάση. Ξεπέρασε το εμπόδιο με επιτυχία νικώντας εκτός έδρας με σκορ 34-76.«Final-4 Κυπέλλου Γυναικών: Η πορεία προς τον τίτλο», άρθρο στον ιστότοπο WePlayBall.gr, 16 Απριλίου 2010. Στη συνέχεια, ωστόσο, δήλωσε αδυναμία μετάβασης στην Κρήτη για να αντιμετωπίσει τον Ο.Α. Χανίων, με αποτέλεσμα να αποκλειστεί από τη συνέχεια της διοργάνωσης. Στα πλαίσια του Πρωταθλήματος της περιόδου 2009–10 αντιμετώπισε 12 αντιπάλους, απέναντι στους οποίους κατάφερε να συλλέξει 9 νίκες και 15 ήττες.«Βαθμολογία Α1 Εθνικής Κατηγορίας Γυναικών 2009-2010», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ισοβάθμισε με τον Απόλλωνα Καλαμαριάς, όμως βάσει των μεταξύ τους αποτελεσμάτων τοποθετήθηκε υψηλότερα στην τελική βαθμολογική κατάταξη και ειδικότερα στην 10η θέση.«Με νίκες ολοκλήρωσαν Άρης και ΔΑΣΑΛ», άρθρο στον ιστότοπο Sport24.gr, 25 Απριλίου 2010. Με τον τρόπο αυτό ο Ολυμπιακός ανανέωσε την παρουσία του στην ίδια κατηγορία για το επόμενο φθινόπωρο. Πρώτη σκόρερ της ομάδας τη χρονιά αυτή ήταν η Βουλγάρα Λίντια Μίλκοβα (393 πόντοι, 23 αγώνες, 17,08 κατά μ.ό.), ακολουθούμενη από την Τούλα Μαγαλιού (289 πόντοι, 23 αγώνες, 12,56 κατά μ.ό.).«Olympiakos Volos: Total Stats Regular Season 2009-2010», πληροφορίες στον ιστότοπο (Galanis)SportsData.gr. Προπονητής της ομάδας στο ξεκίνημα της χρονιάς ήταν ο Γιώργος Κοσμάτος, ενώ στη συνέχεια ανέλαβε το ρόλο του ο βοηθός του, Πάρης Λότφι.«Το πρωτάθλημα αρχίζει!», άρθρο στον ιστότοπο WePlayBall.gr, 18 Οκτωβρίου 2009.

Για να καθοδηγήσει την ομάδα την περίοδο 2010–11 στην πορεία της στην Α1 Εθνική επιλέχθηκε ο Κώστας Ξενοκώστας.«Νέος προπονητής στον Ολυμπιακό Βόλου ο Ξενοκώστας», άρθρο στον ιστότοπο WePlayBall.gr, 30 Ιουνίου 2010. Τον Οκτώβριο ο Ολυμπιακός αγωνίστηκε σε δύο αγώνες για το Κύπελλο Ελλάδος, ξεκινώντας απ' ευθείας στη «Φάση των 16». Εκεί επικράτησε της Μ.Ε.Ν. Τούμπας με μεγάλη διαφορά, 49-71.«Νίκη πρόκριση για Απόλλωνα, Άρη» , άρθρο στον ιστότοπο Sport24.gr, 20 Οκτωβρίου 2010. Στους Προημιτελικούς, ωστόσο, αποχαιρέτησε τη διοργάνωση καθώς έχασε από τον Πανιώνιο με σκορ 47-56.«Στους "4" Πρωτέας Β., ΔΑΣΑΛ», άρθρο στον ιστότοπο Sport24.gr, 24 Οκτωβρίου 2010. Σε ό,τι αφορά το Πρωτάθλημα, η χρονιά αποδείχθηκε κακή, με το σύλλογο να ολοκληρώνει τις αγωνιστικές του υποχρεώσεις για την Κανονική Περίοδο στην 11η και προτελευταία θέση της βαθμολογίας με μόλις 3 νίκες σε 22 αγώνες. Προτού αποχωρήσει από την Α1 Εθνική, έλαβε την ευκαιρία να σωθεί μέσω διαδικασίας Play-Outs έχοντας ως στόχο τρεις νίκες απέναντι στον 8ο Απόλλωνα Πτολεμαΐδας. Μετά τη νίκη που πέτυχε ο Απόλλων στον πρώτο και μοναδικό μεταξύ τους αγώνα (με σκορ 79-42) οι όποιες ελπίδες εξανεμίστηκαν.«Ηττα και υποβιβασμός» , άρθρο στον ιστότοπο της εφημερίδας «Ταχυδρόμος», 5 Μαΐου 2011.«Στην Α2 ο Ολυμπιακός Βόλου», άρθρο στον ιστότοπο OnSports.gr, 4 Μαΐου 2011.«Στον τελικό ο Αθηναϊκός, έμεινε ο Απόλλων!», άρθρο στον ιστότοπο Sports24.gr, 4 Μαΐου 2011. Πρώτη σκόρερ για την ομάδα αναδείχθηκε η Ασημίνα Κουτσουνούρη, η οποία στη διάρκεια της Κανονικής Περιόδου σημείωσε 278 πόντους σε 22 αγώνες (12,63 κατά μ.ό.).«Olympiakos Volos: Total Stats Regular Season 2010-2011», πληροφορίες στον ιστότοπο (Galanis)SportsData.gr. Η ίδια αθλήτρια βρέθηκε πρώτη στο στατιστικό πίνακα των κοψιμάτων για το σύνολο των ομάδων και τέταρτη σε εκείνον των ριμπάουντ. Επίσης, η αθλήτρια του συλλόγου Αριστέα Μαγκλάρα βρέθηκε πρώτη στο στατιστικό πίνακα των κερδισμένων φάουλ του Πρωταθλήματος.

Την αγωνιστική περίοδο 2011–12 ο Ολυμπιακός Βόλου αγωνίστηκε για πρώτη φορά μετά την επαναλειτουργία του τμήματος στην Α2 Εθνική Κατηγορία. Εντάχθηκε στον Όμιλο Βορρά στον οποίο συμμετείχαν 12 ομάδες στο σύνολο. Οι αγωνιστικές υποχρεώσεις της χρονιάς ξεκίνησαν με το Κύπελλο Ελλάδος, στην πρεμιέρα του οποίου οι βολιώτισσες ηττήθηκαν εντός έδρας με σκορ 55-72 από τον Παναθλητικό Συκεών.«Αποτελέσματα Κυπέλλου Βορράς: «Διπλό» του Παναθλητικού στον Βόλο», άρθρο στον ιστότοπο WePlayBall.gr, 18 Σεπτεμβρίου 2011. Σε ό,τι αφορά το Πρωτάθλημα, η λήξη της τελευταίας αγωνιστικής βρήκε την ομάδα στην κορυφή του βαθμολογικού πίνακα με 20 νίκες και 2 ήττες. Η κατάκτηση αυτή του Πρωταθλήματος της Α2 Εθνικής έδωσε στην ομάδα το δικαίωμα της επιστροφής στην Α1 Εθνική το επόμενο φθινόπωρο.«Πρωταθλητές Α2 Εθνικής Κατηγορίας Γυναικών», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Στην Α1 ο Ολυμπιακός Βόλου» , άρθρο στον ιστότοπο WomenSports.gr, 29 Απριλίου 2012.«Πρωταθλητής ο Ολυμπιακός Βόλου» , άρθρο στον ιστότοπο BasketBlog.gr, 27 Απριλίου 2012.«Α.Σ. Ολυμπιακός Βόλου 1937: Στην Α1… σοφότερος» , άρθρο στον ιστότοπο CobraSports.gr, 12 Μαΐου 2012. Τη χρονιά αυτή κάθισαν στον πάγκο της ομάδας δύο προπονητές, οι Γιώργος Βλιώρας (μέχρι τον Ιανουάριο) και Φώνης Μαυρομιχάλης (μέχρι το Σεπτέμβρη του 2012).«Νέος προπονητής στις γυναίκες του Ολυμπιακού Βόλου ο Γιώργος Βλιώρας», άρθρο στον ιστότοπο Tsiotras.blogspot.gr, 13 Ιουνίου 2011.«Παρελθόν ο Βλιώρας» , άρθρο στον ιστότοπο της εφημερίδας της Μαγνησίας «Ταχυδρόμος», 11 Ιανουρίου 2012.

Στη διάρκεια του καλοκαιριού ο Ερασιτέχνης Ολυμπιακός Βόλου αντιμετώπισε σειρά προβλημάτων που οδήγησαν στην αλλαγή του διοικητικού του συμβουλίου τον Αύγουστο μετά από παραίτηση του παλαιού.«Παραιτήθηκαν τα μέλη του Ερασιτέχνη Ολυμπιακού Βόλου, αγωνία για την ομάδα!», άρθρο στον ιστότοπο WePlayBall.gr, 3 Ιουλίου 2012.

Ο Ολυμπιακός εξαργύρωσε την επιτυχία του προηγούμενου έτους συμμετέχοντας στο Πρωτάθλημα της Α1 Εθνικής την περίοδο 2012–13 με νέο προπονητή το Μιχάλη Καπουρνιώτη.«Νέος κόουτς στον Ολυμπιακό Βόλου ο Μιχάλης Καπουρνιώτης», άρθρο στον ιστότοπο Tsiotras.blogspot.gr, 27 Σεπτεμβρίου 2012. Στο θεσμό του Κυπέλλου Ελλάδος αγωνίστηκε μόνο στη «Φάση των 16», όπου και αποκλείστηκε άμεσα χάνοντας εκτός έδρας από τον Άρη Θεσσαλονίκης με σκορ 50-41.«Πρόκριση για Αρη απέναντι στον Ολυμπιακό Βόλου» , άρθρο στον ιστότοπο SentraGoal.gr, 9 Οκτωβρίου 2012.«Κύπελλο Ελλάδας Γυναικών: Πέρασε ο Άρης», άρθρο στον ιστότοπο OnSports.gr, 9 Οκτωβρίου 2012. Στο Πρωτάθλημα της Α1 Εθνικής συμμετείχαν τη χρονιά αυτή 12 ομάδες, εκ των οποίων άμεσα υποβιβάστηκαν με το τέλος της κανονικής περιόδου οι δύο τελευταίοι. Ο Ολυμπιακός γλύτωσε αυτή τη μοίρα τερματίζοντας στη 10η θέση, έχοντας συγκομιδή 6 νίκες και 16 ήττες.«Βαθμολογία και Πρόγραμμα Α1 Εθνικής Κατηγορίας Γυναικών 2012-2013», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Εντούτοις υποχρεώθηκε να συμμετάσχει στη διαδικασία των Play-Outs από όπου προέκυψαν τρεις επιπλέον υποβιβασμοί. Εκεί διασταυρώθηκε με τον 5ο στην κανονική περίοδο Ίκαρο Καλλιθέας, από τον οποίο είχε ηττηθεί και εντός και εκτός έδρας μέσα στη χρονιά (55-73, 82-67). Πετυχαίνοντας μία νίκη ακόμη με σκορ 70-62 ο Ίκαρος οδήγησε την ομάδα του Βόλου στην Α2 Εθνική.«Σώθηκε ο Ίκαρος, προβάδισμα παραμονής Άρης και Κρόνος» , άρθρο στον ιστότοπο PameSports.gr, 7 Απριλίου 2013.«Παραμονή ο Ίκαρος, προβάδισμα ο Κρόνος», άρθρο στον ιστότοπο Gazzetta.gr, 7 Απριλίου 2013. Κορυφαία σκόρερ για τον Ολυμπιακό τη χρονιά αυτή ήταν η Νίκη Ζέρβα, η οποία σημείωσε 379 πόντους (18,05 κατά μ.ό. σε 21 αγώνες) και αναδείχθηκε επίσης τρίτη καλύτερη σκόρερ του Πρωταθλήματος. Στον τομέα αυτό διακρίθηκαν επίσης οι Δήμητρα Χαβαλέ (268 πόντοι, 21 αγώνες, 12,76 κατά μ.ό.) και η Ραφαέλλα Σουλτάνη (207 πόντοι, 22 αγώνες, 9,40 κατά μ.ό., 3η στις ασιστ στο Πρωτάθλημα).«Olympiakos Volos: Total Stats Regular Season 2012-2013», πληροφορίες στον ιστότοπο (Galanis)SportsData.gr.

Την αγωνιστική περίοδο 2013–14 ο Ολυμπιακός επέστρεψε στο Πρωτάθλημα της Α2 Εθνικής Κατηγορίας, λαμβάνοντας μέρος στους αγώνες για τον Όμιλο Βορρά.«Βαθμολογία και Πρόγραμμα Α2 Εθνικής Κατηγορίας Γυναικών (Όμιλος Νότου) 2013-2014», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Τη θέση του προπονητή διατήρησε ο Μιχάλης Καπουρνιώτης. Η αγωνιστική δράση ξεκίνησε για την ομάδα με το θεσμό του Κυπέλλου, όπου ο βολιώτικος σύλλογος σημείωσε δύο νίκες στην Α' Φάση προτού αποκλειστεί κατά τη «Φάση των 16». Ειδικότερα, απέκλεισε διαδοχικά την Α.Γ.Ε. Πιερίας με σκορ 50-71 «Πρόκριση για τα κορίτσια του Ολυμπιακού Β.» , άρθρο στον ιστότοπο της εφημερίδας «Ταχυδρόμος», 25 Σεπτεμβρίου 2013. και τον Α.Ο. Σερρών με σκορ 55-50,«Δύσκολη πρόκριση με Σέρρες ο Ολυμπιακός Βόλου με μορφή τη Νίκη Ζέρβα» , άρθρο στον ιστότοπο SportsHero.gr, 29 Σεπτεμβρίου 2013. προτού γνωρίσει την ήττα με σκορ 41-64 από τον Ίκαρο Καλλιθέας.«Το «μπαμ» από τον Κρόνο!», άρθρο στον ιστότοπο PameSports.gr, 6 Οκτωβρίου 2013. Σε ό,τι αφορά το Πρωτάθλημα, έχοντας συγκεντρώσει 18 νίκες και 4 ήττες, ο βολιώτικος σύλλογος κατέλαβε τη 2η θέση του τελικού βαθμολογικού πίνακα.«Τερψιθέα και Παναθλητικός στην Α1» , άρθρο στον ιστότοπο Sport24.gr, 13 Απριλίου 2014. Μετά τη λήξη του Πρωταθλήματος, ο Ολυμπιακός Βόλου αντιμετώπισε σε αγώνα μπαράζ την ομάδα που βρέθηκε στην αντίστοιχη θέση της βαθμολογίας στον Όμιλο Νότου, το Σπόρτιγκ Αθηνών, προκειμένου να καθοριστεί ποια ομάδα έχει προτεραιότητα για άνοδο στην Α1 Εθνική σε περίπτωση που κάποιο από τα σωματεία που δικαιούνται να συμμετάσχουν σε αυτή αποχωρήσει οικειοθελώς.«Nίκησε και περιμένει ο Ολυμπιακός Βόλου», άρθρο στον ιστότοπο SuperBasket.gr, 27 Απριλίου 2014.  Στον αγώνα, ο οποίος διεξήχθη στο Κλειστό Γυμναστήριο της Αταλάντης, ο Ολυμπιακός επικράτησε με σκορ 63-60.«Ολυμπιακός Βόλου: Προβάδισμα ανόδου», 28 Απριλίου 2014.«Μπαράζ Α2: «Πέρασε» από την Αταλάντη ο Ολυμπιακός Βόλου, πέμπτη η ΦΕΑ», άρθρο στον ιστότοπο NorthBasket.gr, 28 Απριλίου 2014. Πράγματι στις αρχές Ιουλίου ο Άρης Θεσσαλονίκης ανακοίνωσε την απόσυρσή του για οικονομικούς λόγους από την κορυφαία κατηγορία, παραχωρώντας στον Ολυμπιακό τη θέση του.«Υποβιβάστηκε στην Α2 ο Άρης, ανεβαίνει ο Ολυμπιακός Βόλου στην Α1!», άρθρο στον ιστότοπο WePlayBall.gr, 2 Ιουλίου 2014.

Τη χρονιά 2014–15 ο Ολυμπιακός προσέθεσε στο ιστορικό του μια ακόμη χρονιά στο κορυφαίο τη τάξει Πρωτάθλημα, στο οποίο συμμετείχαν 10 ομάδες.«Βαθμολογία και Πρόγραμμα Α1 Εθνικής Κατηγορίας Γυναικών 2014-2015», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Σε ό,τι αφορά το Κύπελλο Ελλάδος, οι ερυθρόλευκες προκρίθηκαν απευθείας στη «Φάση των 16», ωστόσο δεν κατάφεραν να πετύχουν καμία νίκη. Συγκεκριμένα υπέκυψαν στην πίεση της Τερψιθέας Γλυφάδας με σκορ 70-56 και αποκλείστηκαν.««Τέλος» το Κύπελλο για τη γυναικεία ομάδα του Ολυμπιακού Βόλου» , άρθρο στον ιστότοπο της εφημερίδας «Ταχυδρόμος», 29 Σεπτεμβρίου 2014.«Αποτελέσματα Κυπέλλου: "Βόμβες" από Πετρούπολη και Κρόνο!», άρθρο στον ιστότοπο WePlayBall.gr, 28 Σεπτεμβρίου 2014. Απολογισμός της κανονικής περιόδου του Πρωταθλήματος για την ομάδα ήταν 5 νίκες και 13 ήττες, με αποτέλεσμα να βρεθεί η ομάδα στην 9η και προτελευταία θέση της βαθμολογίας. Στη συνέχεια κλήθηκε να αντιμετωπίσει τον 8ο Αθηναϊκό στη διαδικασία των Play-Outs ώστε να αποφύγει τον υποβιβασμό. Ο Αθηναϊκός και ο Ολυμπιακός Βόλου είχαν αμφότεροι κερδίσει το εντός έδρας παιχνίδι τους (81-67, 62-60 τα σκορ) κατά την κανονική περίοδο  και συνεπώς χρειάζονταν τουλάχιστον δύο νίκες για να παραμείνουν στην κατηγορία. Η ομάδα του Βύρωνα ήταν αυτή που νίκησε σε δύο διαδοχικά ματς (83-45, 48-75),«Επίδειξη δύναμης από τον Αθηναϊκό» , άρθρο στον ιστότοπο Sport24.gr, 8 Μαρτίου 2015.«Μετά τη διακοπή, στην Α1 ο Αθηναϊκός», άρθρο στον ιστότοπο του ΣΠΟΡ FM, 11 Μαρτίου 2015. στέλνοντας τις Βολιώτισσες στην Α2 Εθνική μετά από μια επεισοδιακή χρονιά στη μεγάλη κατηγορία.«Αποτελέσματα Πλέι Άουτ Α1: Σώθηκε ο Αθηναϊκός, στην Α2 ο Βόλος!», άρθρο στον ιστότοπο WePlayBall.gr, 11 Μαρτίου 2015. Αξίζει να σημειωθεί πως ο Ολυμπιακός Βόλου ήρθε σε δικαστική διαμάχη με τον Π.Α.Ο.Κ. στα τέλη της χρονιάς, η οποία έφτασε μέχρι το Α.Σ.Ε.Α.Δ. και το Συμβούλιο της Επικρατείας, η οποία είχε σαν αποτέλεσμα την αναβολή της διαδικασίας των Play-Outs μέχρι την εκδίκαση της τελικής απόφασης (που τελικά ήταν υπέρ του Ολυμπιακού Βόλου).«Κίνδυνος μηδενισμού του ΠΑΟΚ, στο ΑΣΕΑΔ ο Ολυμπιακός Βόλου!», άρθρο στον ιστότοπο WePlayBall.gr, 7 Φεβρουαρίου 2015.«Στις 19/2 κρίνεται η τύχη του Π.Α.Ο.Κ. - Ολυμπιακός Βόλου» , άρθρο στον ιστότοπο WomenBasket.gr, 7 Φεβρουαρίου 2015.«Στα πλέι άουτ ο Π.Α.Ο.Κ. - Σώθηκε η Τερψιθέα!» , άρθρο στον ιστότοπο WomenBasket.gr, 2 Μαρτίου 2015.«Οριστικά στα πλέι άουτ ο Π.Α.Ο.Κ.» , άρθρο στον ιστότοπο WomenBasket.gr, 9 Μαρτίου 2015. Προπονητής τη χρονιά αυτή ήταν στο Βόλο ξανά ο Καπουρνιώτης, ενώ στην κορυφή των σκόρερς για την ομάδα την κανονική περίοδο βρέθηκε η Ελληνίδα, Ευτυχία Δεληγιάννη (188 πόντοι, 16 αγώνες, 11,75 μ.ό.) Την τελευταία ακολούθησε στενά η Νίκη Ζέρβα (183 πόντοι, 15 αγώνες, 12,2 μ.ό.).«Olympiakos Volos: Total Stats Regular Season 2014-2015», πληροφορίες στον ιστότοπο (Galanis)SportsData.gr.

Την επόμενη περίοδο, 2015–16, ο Ολυμπιακός εντάχθηκε στον Όμιλο Βορρά της Α2 Εθνικής, όπου διεκδίκησε την άνοδο απέναντι σε 11 ομάδες.«Βαθμολογία και Πρόγραμμα Α2 Εθνικής Κατηγορίας Γυναικών (Όμιλος Νότου) 2015-2016», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Η πορεία του στο Κύπελλο Ελλάδος ξεκίνησε και σταμάτησε στην Α' Φάση, όπου και ηττήθηκε με σκορ 61-70 εντός έδρας από τον Άρη Θεσσαλονίκης.«Σούπερ Άρης στο Βόλο, ντέρμπι με Ηρακλή στο Κύπελλο Γυναικών!», άρθρο στον ιστότοπο BasketPlus.gr, 4 Σεπτεμβρίου 2015. Στα πλαίσια του Πρωταθλήματος συγκέντρωσε 17 νίκες και 5 ήττες, με αποτέλεσμα να ολοκληρώσει τις αγωνιστικές του υποχρεώσεις στην 3η θέση του τελικού βαθμολογικού πίνακα. Στη συνέχεια, έλαβε μέρος σε αγώνα μπαράζ με τον 3ο του Ομίλου Νότου προκειμένου να διαμορφωθεί σειρά προτεραιότητας ανόδου στην Α1 Εθνική προς κάλυψη έκτακτων κενών θέσεων. Στον αγώνα αυτό, που διεξήχθη στο ουδέτερο Κλειστό της Αταλάντης, ο Ολυμπιακός Βόλου υπέστη ήττα από το Σπόρτιγκ Αθηνών με σκορ 64-39, ο οποίος πήρε την άτυπη ρεβάνς για την αποτυχία του δύο χρόνια νωρίτερα.«Ο Σπόρτιγκ νίκησε στο μπαράζ 64-39 τον Ολυμπιακό Βόλου», άρθρο στον ιστότοπο SportsHero.gr, 17 Απριλίου 2016.«Α2 ΓΥΝΑΙΚΩΝ: Πρώτος «προνομιούχος» ο Σπόρτιγκ», άρθρο στον ιστότοπο Woman2Woman.gr, 20 Απριλίου 2016.

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαία Σκόρερ ΚΠΚύπελλο1974–75 1Πανελλήνιο 5 - 0-4 - - ? - --  -  -1975–76 1Πανελλήνιο 5 - 0-4 - - ? - --  -  -1976–77 1Πανελλήνιο 5 - 0-4 - - ? - --  -  -1977–78 1Πανελλήνιο 1 - ? - - ? - --  -  -1978–79 ?? ? - ? - - ? - -Cup for Women's Champion Clubs (1)  Προκριμ  0-21987–88 1Α΄ Εθνική 10 - 8-14 - - ? - --  -  -1990–91 1Α΄ Εθνική 11 - 4-18 - - ? - --  -  -1991–92 2Β΄ Εθνική 1 - ? - - ? - --  -  -1992–93 1Α΄ Εθνική 7 - 14-12 - - ? - --  -  -1993–94 1Α΄ Εθνική 2 - 18-8 - - ? - --  -  -1994–95 1Α΄ Εθνική 3 - 17-9 - - ? - -European Cup Liliana Ronchetti (2)  Φάση Ομίλων  3-71995–96 1Α΄ Εθνική 12 - 9-17 - - ? 1η - Β' Φάσης 1European Cup Liliana Ronchetti (2)  Προκριμ  1-11996–97 1Α΄ Εθνική 8 - 12-14 - - ? Φιναλίστ 4-  -  -1997–98 1Α1 Εθνική 9 - 8-14 - - ? Γ' Φάση 1-  -  -1998–99 1Α1 Εθνική 12 - 4-18 - - ? Γ' Φάση 1-  -  -1999–00 2Α2 Εθνική 12 - 4-18 - - ? Α' Φάση 1-  -  -2000–01 3Β΄ Εθνική 12 - αποσυρ - - - - --  -  -2009–10 1Α1 Εθνική 10 - 9-15 - - Λίντια Μίλκοβα Φάση των 16 1-  -  -2010–11 1Α1 Εθνική 11 Play-Outs 3-19 - ? Ασημίνα Κουτσουνούρη Φάση των 8 2-  -  -2011–12 2Α2 Εθνική 1 - 20-2 - - Μάγδα Καραμπατζάκη 1η - Α' Φάσης 1-  -  -2012–13 1Α1 Εθνική 10 Play-Outs 6-16 - 0-1 Νίκη Ζέρβα Φάση των 16 1-  -  -2013–14 2Α2 Εθνική 2 Κατάταξης 18-4 1-0 - Νίκη Ζέρβα Φάση των 16 3-  -  -2014–15 1Α1 Εθνική 9 Play-Outs 5-13 - 0-2 Ευτυχία Δεληγιάννη Β' Φάση 1-  -  -2015–16 2Α2 Εθνική 3 Κατάταξης 17-5 0-1 - Ευγενία Κυριατζίδου  2η - Α' Φάσης 1-  -  -2016–17 2Α2 Εθνική 1 - 21-1 - - Ραφαέλλα Σουλτάνη 3η - Α' Φάσης 2-  -  -2017–18 1Α1 Εθνική 11 Play-Outs 21-1 - 1-3 Σιάρα Άντριους Γ' Φάση 2-  -  -2018–19 2Α2 Εθνική 12 - 0-22 - - Ιωάννα Αρτεμισίου   1η - Προκ. Φάσης 1-  -  -2024–25 2Α2 Εθνική 8 Play-Outs 9-11 - 3-0 ? - --  -  -

 Πρόσωπα 
+Διακεκριμένες καλαθοσφαιριστέςΕθνΟνοματεπώνυμοΑγγελική ΒούρουΡένα ΓεωργιτσάκηΔήμητρα Γιαννοπούλου Κατερίνα ΓιαννούληΕυτυχία ΔεληγιάννηΓιάννα ΔημητρίουΝίκη ΖέρβαΑγγέλα ΘανασούληΛίλα ΘώδηΕλένη Καθηνιώτη ΚαποσούζηΜάγδα ΚαραμπατζάκηΕιρήνη ΚαρανίκαΑσημίνα ΚουτσουνούρηΗρώ ΚουφογιάννηΕύη ΚυριατζίδουΜαρία Κυριτσάκα ΛαχανάΤούλα ΜαγαλιούΑριστέα ΜαγκλάραΕύη ΜάργαρηΜαρίνα ΠανταζήΠετρούλα ΠαπανικολάουΕθνΟνοματεπώνυμοΠόπη ΠαρασχάκηΆντρη ΠαυλίδουΒάσω ΡηγούλιαΓιούλα ΣακκελαροπούλουΑθηνά ΣαράντηΠέπη Σατραζέμη Ελένη ΠαπαθανασίουΡαφαέλλα ΣουλτάνηΠόπη ΣταμάτηΕλένη ΣτεφανίδουΠαναγιώτα ΤσαμπούρηΔήμητρα ΧαβαλέΣοφία ΧαδουλούΈφη ΧατζηγιάννηΣέβη Χριστοδούλου ΓκαντΜονίκ ΜακλίνΚίρστεν ΤόμπσονΡεμπέκα ΧάριςΛίντια ΜίλκοβαΜόνικα ΓκαβριλόφσκαΆννα ΤαντουρόφσκαΌλγα Βλαδιμήροβα ΈβκοβαΣμίλια Ρατζέλοβιτς

+ΠροπονητέςΕθνΟνοματεπώνυμοΘητεία  Τάκης Παπουτσής    Γιώργος Δεληκούρας  1991-1996  Ελένη Παπαθανασίου  1991-1995  Αντώνης Μυριτζής  1996-1997  Γιώργος Κοσμάτος    Πάρης Λότφι  ? - Ιουν 2010  Κώστας Ξενοκώστας  Ιουν 2010 - Ιουν 2011  Γιώργος Βλιώρας  Ιουν 2011 - Ιαν 2012  Φώνης Μαυρομιχάλης  Ιαν 2012 - Σεπ 2012  Μιχάλης Καπουρνιώτης  Σεπτ 2012-2018
<div style="clear: both">

 Τρέχουσα αγωνιστική περίοδος 
Έδρα του Ολυμπιακού Βόλου είναι το Ε.Α.Κ. Βόλου. Πρόεδρος του συλλόγου είναι ο Νικόλαος Τσεκούρας.

Ο Ολυμπιακός Βόλου από την περίοδο 2024–25 αγωνίζεται στην Α2 Εθνική. 

 Παραπομπές 

 Εξωτερικοί σύνδεσμοι 

 «Α.Σ. Ολυμπιακός Βόλου 1937», επίσημη ιστοσελίδα του ερασιτέχνη Ολυμπιακού Βόλου.
 .
 .
 «A.O. Ethnikos Olympiakos: Team History», πληροφορίες στον επίσημο ιστότοπο της FIBA Europe. 

Γυναικων
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.ΚΑ.Θ.
Κατηγορία:Ιδρύσεις ομάδων καλαθοσφαίρισης το 1971